หุ้นแกว่งแคบปิดภาคเช้าร่วง2.91จุด
หุ้นปิดตลาดภาคเช้าที่ระดับ 801.49&nbsp; จุด&nbsp; ลดลง&nbsp; 2.91 จุด หรือ 0.36% มูลค่าการซื้อขาย&nbsp; 10,784.54 ล้านบาท&nbsp;
29 มิ.ย. 2553

หุ้นปิดตลาดภาคเช้าที่ระดับ 801.49  จุด  ลดลง  2.91 จุด หรือ 0.36% มูลค่าการซื้อขาย  10,784.54 ล้านบาท  
ทั้งนี้ช่วงเช้าดัชนีเคลื่อนไหวในกรอบแคบๆ แตะระดับสูงสุดที่ จุดและต่ำจุดอยู่ที่ 800.59 จุด
นักวิเคราะห์หลักทรัพย์ กล่าวว่า ภาพรวมดัชนีแกว่งตัวแคบๆ และแนวโน้มบ่ายน่าจะเป็นเช่นเดียวกับช่วงเช้า แต่อาจได้แรงซื้อปิดงวดบัญชีหนุนตลาดโดยรวม สำหรับปัจจัยที่ต้องติดตาม คือ การประชุมคณะรัฐมนตรีวันนี้จะเป็นปัจจัยบวกสำคัญต่อตลาดหุ้น ได้แก่ การต่ออนุมัติมาตรการลดค่าครองชีพ เช่น ค่าน้ำ ค่าไฟ ค่ารถเมล์ ก๊าซต่อไปอีก 6 เดือน ซึ่งจะช่วยแรงกดดันเงินเฟ้อลดลง นอกจากนี้การเห็นชอบต่อข้อเสนอของคณะกรรมการ 4 ฝ่ายมาบตาพุต ที่ประกาศ 18 ธุรกิจอันตราย ซึ่งกลุ่ม PTT, SCC, PTTCH มีความชัดเจนว่าบริษัทในเครือ สามารถดำเนินการได้ตามปกติ
นอกจากนี้ต้องติดตามการประกาศใช้พรก.ฉุกเฉินอาจมีการยกเลิกเป็นบางพื้นที่ จากทั้งหมด 24 จังหวัด โดยจะครบกำหนด 7 กค. นี้ ซึ่งจะทำให้ความเสี่ยงทางการเมืองปรับลดลง
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
BANPU ปิดที่ 610 บาท  ลดลง 8 บาท มูลค่าการซื้อขาย  840.27 ล้านบาท
PTT  ปิดที่ 251  บาท  ลดลง 3 บาท มูลค่าการซื้อขาย  428.53 ล้านบาท
CPF ปิดที่  20.20 บาท ลดลง 0.10 บาท  มูลค่าการซื้อขาย  423.66 ล้านบาท
AP  ปิดที่ 5.55 บาท เพิ่มขึ้น 0.10 บาท มูลค่าการซื้อขาย  416.89 ล้านบาท
BBL  ปิดที่  127.50 บาท เพิ่มขึ้น 2 บาท มูลค่าการซื้อขาย 380.02 ล้านบาท